ഹാ, കഷ്ടം! ഹോക്കിയില് നാണംകെട്ട് ഇന്ത്യ ടോക്കിയോ: ഒളിന്പിക്സ് പുരുഷ ഹോക്കിയില് ഇന്ത്യക്കു കനത്ത തോല്വി. പൂള് എയിലെ രണ്ടാം മത്സരത്തില് ശക്തരായ ഓസ്ട്രേലിയ 71ന് ഇന്ത്യയെ പരാജയപ്പെടുത്തി. ആദ്യ മത്സരത്തില് ജയിച്ച ഇന്ത്യയും ഓസ്ട്രേലിയയും ആത്മവിശ്വാസത്തോടെയാണ് ഇറങ്ങിയത്. തുടക്കം മുതല് ഓസ്ട്രേലിയയുടെ ആക്രമണമായിരുന്നു. 10ാം മിനിറ്റില് ഡാനിയല് ബെയ്ല് പെനല്റ്റി കോര്ണറിലൂടെ ഓസ്ട്രേലിയയെ മുന്നിലെത്തിച്ചു. 21ാം മിനിറ്റില് ഓസ്ട്രേലിയ ലീഡ് ഉയര്ത്തി. ഇതും പെനല്റ്റി കോര്ണറില്നിന്നായിരുന്നു. ജെര്മി ഹെവാര്ഡാണു ഗോള് നേടിയത്. രണ്ടു മിനിറ്റുകഴിഞ്ഞ് ഇന്ത്യയുടെ വല മൂന്നാമതും കുലുങ്ങി. ഫ്ളൈന് ഒഗില്വിയാണു ഗോള് നേടിയത്. 26ാം മിനിറ്റില് ജോഷ്വ ബെല്റ്റ്സ് ഓസ്ട്രേലിയയുടെ നാലാം ഗോളും നേടി. രണ്ടും പകുതി തുടങ്ങി നാലു മിനിറ്റായപ്പോള് ഇന്ത്യ ഒരു ഗോള് മടക്കി. ദില്പ്രീത് സിംഗിന്റെ വകയായിരുന്നു ഗോള്. പിന്നീട് മൂന്ന് തവണകൂടി ഇന്ത്യന് വല കുലുങ്ങി.